Uzye Ukucula Kulatala Kusile?
Uzye mungati . . .
ee?
awe?
limwi?
VINO BAIBOLO IKASAMBILIZYA AEVI:
“Leza . . . alakumbula aminsozi yonsi uku manso yao. Kutalaya nupya ukufwa, nanti ukulosya, nanti ukukuuta, nanti ukucululuka.”—Umbwilo 21:3, 4, Cimambwe New Testament
CINO CAZIIPILA UKUMANYA UKUTI UKUCULA KULASILA
Tukasininkizya ukuti asi Leza wino akalenga ukuti tuye na mavya.—Yakobo 1:13.
Tukateekeziwa ndi twamanya ukuti Leza akatuvwila uluse lino tukucula.—Sekaria 2:8.
Tukataila ukuti ukucula konsi kulasila.—Masamu 37:9-11.
UZYE I CUMICUMI TUNGAZUMILA VINO BAIBOLO IKASAMBILIZYA?
Ee, ivintu viili ivingalenga tuzumile aevi:
Leza wapata ukucula nu lufyengo. Elenganyini pali vino Leza uvwile lino antu yakwe aaliko mpiti yayacuzyanga. Baibolo ikati Leza wakaliipe sana pa mulandu na “yaya ayatitikizyanga.”—Abapingushi 2:18, Amalembo ya Calo Cipya.
Leza wapata sana antu yano yakacuzya auze. Wakwe vino Baibolo ikalanda ukuti “iminwe iikazwisya uwazi wa muntu wa kaele” iya winyi kuli aliwe.—Amapinda 6:16, 17.
Leza akasakamala umuntu wenga na wenga. Cila-muntu “wamanya ukuti waya ni cinkunka cakwe nu kuwaika kwakwe,” nomba na Yeova kwene wamanya ivikatucuzya cila-muntu!—2 Imilandu 6:29, 30.
Likwene sile Yeova alaomvya Uwene wakwe ukusisyapo amacuzi yano umuntu wenga na wenga waya nayo. (Mateo 6:9, 10) Pa nsita ii, akateekezya yonsi aakamulonda umu cumi.—Imilimo 17:27; 2 Kolinto 1:3, 4.
VWILINI MUNGATI ULI?
U mulandu ci uno Leza walekela ukuti ucuzi utwalilile?
Baibolo ika-asuka icuzyo kwene ci pali LOMA 5:12 na pali 2 PETULO 3:9.
bem_Latn tum_Latn som_Latn sag_Latn cjk_Latn tum_Latn bem_Latn bem_Latn bem_Latn bem_Latn bem_Latn tum_Latn ssw_Latn bem_Latn bem_Latn bem_Latn bem_Latn tum_Latn bem_Latn bem_Latn